CELEX: C2006/010/24
Language: el
Date: 2006-01-14 00:00:00
Title: Υπόθεση C-391/05: Αίτηση για την έκδοση προδικαστικής αποφάσεως που υπέβαλε το Finanzgericht Hamburg στις  30 Αυγούστου 2005 , στο πλαίσιο της υποθέσεως Jan de Nul N.V. κατά Hauptzollamt Oldenburg

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/12
            
         Αίτηση για την έκδοση προδικαστικής αποφάσεως που υπέβαλε το Finanzgericht Hamburg στις 30 Αυγούστου 2005, στο πλαίσιο της υποθέσεως Jan de Nul N.V. κατά Hauptzollamt Oldenburg
   (Υπόθεση C-391/05)
   (2006/C 10/24)
   Γλώσσα διαδικασίας: η γερμανική
   Με διάταξη της 30ής Αυγούστου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 31 Οκτωβρίου 2005, το Finanzgericht Hamburg, στο πλαίσιο της υποθέσεως Jan de Nul N.V. κατά Hauptzollamt Oldenburg, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής δύο ερωτημάτων:
   
               1)
            
            
               Ποιο είναι το περιεχόμενο της έννοιας «ύδατα της Κοινότητας», όπως αυτή χρησιμοποιείται στο άρθρο 8, παράγραφος 1, στοιχείο γ', περίοδος 1, της οδηγίας 92/81 (1), σε σχέση με την έννοια των εσωτερικών πλωτών οδών, όπως αυτή χρησιμοποιείται στο άρθρο 8, παράγραφος 1, στοιχείο γ', περίοδος 1, της οδηγίας 92/81;
            
         
               2)
            
            
               Πρέπει η χρησιμοποίηση, εντός των υδάτων της Κοινότητας, ενός βυθοκόρου σκάφους, διαθέτοντος χώρο φορτώσεως, να χαρακτηρίζεται συνολικώς ως ναυσιπλοΐα, κατά την έννοια του άρθρου 8, παράγραφος 1, στοιχείο γ', περίοδος 1, της οδηγίας 92/81, ή μήπως πρέπει να γίνεται διαφοροποίηση αναλόγως των διαφόρων δραστηριοτήτων του σκάφους κατά τη διάρκεια του πλου;
            
         
      (1)  ΕΕ L 316, σ. 12.